Bill Justinussen

Kristian Bill Justinussen (født 27. august 1963 i Klaksvík) er en færøysk politiker (Mf.). Han har vært medlem av det færøyske Lagtinget siden 2004.

Han var med i Kristiligi Fólkaflokkurin fra 1980-årene og til en stor del av partiet i 1991 brøt ut og dannet Miðflokkurin. Han var formann i hovedstyret i Miðflokkurin 1997–1999, varamann til Lagtinget fra Eysturoy 1998–2004 samt familie- og helseminister i Anfinn Kallsbergs andre regjering 2002–2004. I 2004 ble han medlem av Lagtinget. Han har sittet i flere av Lagtingets komiteer, blant annet som formann i Lagtingets kulturkomité. Justinussen var formann i presidentskapet i Vestnordisk råd 2014–2015.

Han vokste opp på Glyvrar på Eysturoy, der han fortsatt bor. Han var del av en ungdomsvekkelse på stedet og bidrog til å grunnlegge den karismatiske frimenigheten Lívsins Orð. Etter gymnaset gikk han første del av HD-kurset ved Føroya Handilsskúli. Han har hatt sitt virke som bokholder.

Referanser

Eksterne lenker 
 

Færøyske ministre
Færøyske lagtingsmedlemmer
Færøyske revisorer
Personer fra Klaksvík
Portal:Færøyene/artikler
Fødsler i 1963